Pompierii militari din cadrul Detașamentului Reghin au intervenit joi seara, 7 martie, pentru asigurarea măsurilor specifice prevenirii incendiilor la o centrală termică aflată în interiorul pieței agroalimentare situată pe strada Mihai Viteazu din municipiul Reghin.
"La fața locului s-au deplasat de urgență cu o autospecială de stingere cu apă și spumă. La fața locului s-a deplasat și un echipaj specializat pentru verificarea instalației de gaz. Forțele se întorc în subunitate", a informat lt. Alexandra Călușeri, purtător de cuvânt al Inspectoratului pentru Situații de Urgență "Horea" al județului Mureș.
(Redacția)